LA PRESENTACIÓ DEL LLIBRE ''ALAQUÀS DE BANDA A BANDA'' DEL DIRECTIU I INVESTIGADOR DAVID GÓMEZ ZAMBRANO DONA EL TRET D'EIXIDA A LES CELEBRACIONS DEL 175 ANIVERSARI DE LA UNIÓ MUSICAL D'ALAQUÀS
22/11/2021

# LA PRESENTACIÓ DEL LLIBRE ''ALAQUÀS DE BANDA A BANDA'' DEL DIRECTIU I INVESTIGADOR DAVID GÓMEZ ZAMBRANO DONA EL TRET D'EIXIDA A LES CELEBRACIONS DEL 175 ANIVERSARI DE LA UNIÓ MUSICAL D'ALAQUÀS

*   22/11/2021
*   [Música](/categoria/16/0/musica)
*   [Imprimir](#)
*   Compartir
*    https://www.alaquas.org/documento.asp?id\_do=20167

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20167%2F0&title=Ajuntament%20d%27Alaqu%C3%A0s.%20Premsa.LA%20PRESENTACI%C3%93%20DEL%20LLIBRE%20%27%27ALAQU%C3%80S%20DE%20BANDA%20A%20BANDA%27%27%20DEL%20DIRECTIU%20I%20INVESTIGADOR%20DAVID%20G%C3%93MEZ%20ZAMBRANO%20DONA%20EL%20TRET%20D%27EIXIDA%20A%20LES%20CELEBRACIONS%20DEL%20175%20ANIVERSARI%20DE%20LA%20UNI%C3%93%20MUSICAL%20D%27ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20167/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/20167/2211202144013181-16aa-4362-a983-bc2b8e026ac6_Form_4.jpg)](https://www.alaquas.org/ficheros/documentos/2021/2/20167/2211202144013181-16aa-4362-a983-bc2b8e026ac6_Form_10.jpg "<a href='https://www.alaquas.org/ficheros/documentos/2021/2/20167/2211202144013181-16aa-4362-a983-bc2b8e026ac6_Form_10.jpg' target=_blank><i class='fa fa-external-link' aria-hidden='true'></i>.LA PRESENTACIÓ DEL LLIBRE ''ALAQUÀS DE BANDA A BANDA'' DEL DIRECTIU I INVESTIGADOR DAVID GÓMEZ ZAMBRANO DONA EL TRET D'EIXIDA A LES CELEBRACIONS DEL 175 ANIVERSARI DE LA UNIÓ MUSICAL D'ALAQUÀS</a>")

L'acte va tindre lloc el dissabte 20 de novembre i en el seu transcurs es va inaugurar l'Exposició de fotografies del 175 aniversari que romandrà ubicada al vestíbul de l'Auditori Nou

Alaquàs va iniciar de manera oficial el passat dissabte 20 de novembre les celebracions amb motiu del 175 Aniversari de la Unió Musical d’Alaquàs. L’Auditori Nou va acollir la presentació del llibre ‘Alaquàs de banda a banda’ del directiu i investigador sobre la música de banda a Alaquàs, David Gómez Zambrano en la qual van estar presents l’Alcalde d’Alaquàs, Toni Saura i el diputat de Cultura, Xavier Rius. L’acte es va iniciar amb una actuació de músics de cambra de la UMA.

En la seua intervenció, Toni Saura va reconéixer públicament el treball realitzat per David Gómez Zambrano així com la tasca de la societat musical i de les milers de persones que al llarg de la història han format part de la música a Alaquàs. “Després de llegir aquest llibre on es relaten tots els entrebancs i també els èxits que la societat ha sigut capaç de superar, crec que la Unió Musical d’Alaquàs està en el seu millor moment de la vostra història. Teniu un passat que acabeu de recuperar, unes instal·lacions envejables, una situació econòmica sanejada, una gran massa social, brillants seccions, una escola nombrosa que garanteix el futur de la societat i una directiva potent, contrastada i amb il·lusió i estima. Teniu per davant una gran responsabilitat en la qual l’Ajuntament estarà al vostre costat”.

A continuació, el diputat va elogiar el treball de l’autor alaquaser i va destacar la qualitat de la seua elaboració “que dóna la sensació d’estar en una novel·la molt encertada en la qual es desgrana el pas del temps i les diferents teories sobre l’inici de la formació de les bandes”.

Per a finalitzar l’acte, va intervindre l’autor del llibre i autor d’aquesta investigació històrica, el directiu de l’entitat musical David Gómez Zambrano qui, mogut pel seu interés sobre la música de banda, va decidir endinsar-se en els arxius de la Diputació de València, l’Històric de la Comunitat Valenciana, l’Arxiu del Regne i altres com l’Arxiu Municipal per tal de descobrir els orígens de la música de banda al municipi. Un estudi a través del qual s’ha demostrat que la Unió Musical d’Alaquàs no té 70 anys sinó que la seua història es remunta a l’any 1846 amb l’existència d’una banda de música a Alaquàs i que ha mogut a la Unió Musical d’Alaquàs a celebrar el 175 aniversari.

A continuació va tindre lloc la inauguració de l’exposició “La UMA en imatges” a càrrec del President de la Unió Musical d’Alaquàs, Toni Monzó i el cap de servei de l’Àrea de Cultura i Bandes de la Diputació de València, Josep Vidal. En l’acte es va lliurar també, per part del vocal de la junta directiva de la Federació de Societats Musicals de la Comunitat Valenciana, Eleuterio Fernández, el distintiu d’antiguitat a la Unió Musical d’Alaquàs.

La Unió Musical d’Alaquàs inicia així la programación especial amb l’objectiu de celebrar el 175 aniversari i ajudar a consolidar la imatge de la cultura musical de la gent d’Alaquàs a través de tota una sèrie d’activitats per tal d’apropar la música a un major nombre de públic.

La programació inclourà a més d’actuacions musicals tot un projecte a través del qual es pretén recuperar, investigar i difondre el patrimoni musical amb l’objectiu d’augmentar l’alumnat així com les persones sòcies que formen la Unió Musical d’Alaquàs. Un projecte col·lectiu que pretén posar en valor la UMA i donar a conéixer la seua singularitat.